b'\n_START_ARTICLE_\nVirtsu II tuulepark\n_START_PARAGRAPH_\nVirtsu II tuulepark on tuulepark Eestis, mis asub P\xc3\xa4rnu maakonnas L\xc3\xa4\xc3\xa4neranna vallas Virtsu poolsaarel. _NEWLINE_Virtsu II tuulepark rajati L\xc3\xa4\xc3\xa4ne maakonnas Hanila vallas 2008. aastal ja esimene tuulik \xc3\xbchendati elektriv\xc3\xb5rguga sama aasta aprillis. Samal kuul saavutas tuulepark t\xc3\xa4isv\xc3\xb5imsuse. Virtsu II tuulepargis on kolm 2,3 MW v\xc3\xb5imsusega Enercon E-70 t\xc3\xbc\xc3\xbcpi elektrituulikut, tuulepargi koguv\xc3\xb5imsus on 6,9 MW. Tuulikud kuuluvad O\xc3\x9c Nelja Energiale._NEWLINE_Virtsu II tuulepargi koguinvesteering oli 7,8 miljonit eurot._NEWLINE_Elektrituulikute tootja ja tarnija oli Saksa tootja Enercon GmbH. 336 tonni kaaluv tuulik on 85 meetrit k\xc3\xb5rge, rootori l\xc3\xa4bim\xc3\xb5\xc3\xb5t on 71 meetrit. Tuulikute kavandatud eluiga on 20 aastat._NEWLINE_Virtsu II tuulepargi aastatoodang_NEWLINE_Koos Virtsu III tuulepargiga h\xc3\xb5lmab Virtsu II tuulepark maa-ala suurusega 39 hektarit.'